News Update: บอนด์ยีลด์ 10 ปี สหรัฐฯ สูงสุดรอบ 11 ปี พุ่งต่อเนื่องแตะ 3.48% ตลาดคาด Fed ขึ้นดอกเบี้ย 75 bps - FINNOMENA
บอนด์ยีลด์ 10 ปี ของสหรัฐฯ ​พุ่งสู่ระดับสูงสุดในรอบกว่าทศวรรษ หลังนักลงทุนคาดว่า Fed จะใช้นโยบายการเงินเข้มงวดมากขึ้นเพื่อต่อสู้กับเงินเฟ้อ
15 มิ.ย. 2565

บอนด์ยีลด์ 10 ปี ของสหรัฐฯ พุ่งสู่ระดับสูงสุดในรอบกว่าทศวรรษ หลังนักลงทุนคาดว่า Fed จะใช้นโยบายการเงินเข้มงวดมากขึ้นเพื่อต่อสู้กับเงินเฟ้อ
✦ อัตราผลตอบแทนของพันธบัตรรัฐบาลสหรัฐฯ อายุ 10 ปี อยู่ที่ 3.43% ซึ่งเป็นระดับสูงสุดนับตั้งแต่ เม.ย. 2011 โดยเมื่อคืนนี้ตอนเวลาประมาณ 2:00 น. พุ่งแตะ 3.483%
✦ อัตราผลตอบแทนของพันธบัตรรัฐบาลสหรัฐฯ อายุ 2 ปี อยู่ที่ 3.38% ซึ่งเป็นระดับสูงสุดนับตั้งแต่ปี 2007
✦ อัตราผลตอบแทนของพันธบัตรรัฐบาลสหรัฐฯ อายุ 30 ปี อยู่ที่ 3.39%
บอนด์ยีลด์ 10 ปี อยู่ที่ระดับ 1.51% เมื่อตอนต้นปี และ 2.74% ในสิ้นเดือน พ.ค. ก่อนจะพุ่งขึ้นอย่างรวดเร็วในเดือนนี้ จากตัวเลขเงินเฟ้อในระดับสูงที่ทำให้นักลงทุนเลิกเทขายพันธบัตรและลงทุนเพิ่มแทน เพราะคาดว่า Fed จะใช้นโยบายการเงินเข้มงวดขึ้น
การเคลื่อนไหวครั้งใหญ่สุดนับตั้งแต่ปี 2020 ของบอนด์ยีลด์อายุ 10 ปี ทำให้เกิด Inverted Yield Curve ในช่วงเวลาสั้นๆ เมื่อเดือน เม.ย. ซึ่งเป็นสัญญาณว่า นักลงทุนเตรียมพร้อมสำหรับนโยบายการเงินที่ตึงตัวมากขึ้น นอกจากนี้ Inverted Yield Curve มักถูกมองว่าเป็นตัวบ่งชี้ถึงภาวะเศรษฐกิจถดถอย
อัตราเงินเฟ้อที่พุ่งสู่ระดับสูงสุดต่อเนื่องทำให้ตลาดคาดว่า มีความเป็นไปได้ถึง 96.7% ที่ Fed จะปรับขึ้นดอกเบี้ย 75 bps สู่ระดับ 1.5%-1.75% ในการประชุมคืนนี้ (15 มิ.ย.)
ที่มาภาพ: TradingView
อ้างอิง: https://www.cnbc.com/2022/06/14/us-bonds-10-year-treasury-yield-in-focus-ahead-of-fed-meeting.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bond Yield
News Update
บอนด์ยีลด์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA